20/04/2012 | Administración LocalMunicipal
Pontedeume
Aprobación da imposición, ordenación e aprobación definitiva da Ordenanza fiscal número 34

O Pleno do Concello, en sesión ordinaria celebrada o 23 de febreiro de 2012, acordou aprobar a imposición e ordenación da taxa pola utilización do albergue de peregrinos e a aprobación con carácter provisional da ordenanza fiscal nº 34 reguladora da taxa pola utilización do albergue de peregrinos. Durante o período de exposición ao público non se formularon reclamacións, elevándose a definitivo o acordo provisional relativo á ordenanza fiscal citada, adoptado en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. En aplicación do que se establece no artigo 17.4 do dito Real decreto lexislativo 2/2004, publícase o texto íntegro da devandita ordenanza aos efectos da súa entrada en vigor. De conformidade co que se dispón no artigo 19.1 do devandito Real decreto legislativo 2/2004, contra os ditos acordos poderase interpoñer recurso contencioso-administrativo. ARTIGO 1. FUNDAMENTO E NATUREZA No uso das facultades concedidas polos artigos 133.2 e 142 da Constitución, polos artigos 4 e 106 da Lei 7/1985, reguladora das bases do réxime local, e de conformidade co disposto nos artigos 15 a 19 e 20.4. ñ) do Real decreto lexislativo 2/2004 polo que se aproba o texto refundido da lei reguladora das facendas locais (TRLRFL), o Concello de Pontedeume establece a taxa pola utilización do albergue de peregrinos, que se rexerá pola presente ordenanza fiscal segundo o previsto no artigo 57 do Real decreto lexislativo 2/2004. ARTIGO 2. FEITO IMPOÑIBLE Constitúe o feito impoñible desta taxa a utilización por parte dos peregrinos do Camiño Inglés a Santiago de Compostela do albergue de peregrinos, a instancia de parte, co cumprimento das normas do dito establecemento. Para estes efectos, entenderase prestados a instancia de parte os anteditos servizos cando estes fosen demandados pola poboación ou redunden no seu beneficio, aínda que non mediase solicitude expresa. ARTIGO 3. SUXEITOS PASIVOS Son suxeitos pasivos da taxa en concepto de contribuíntes as persoas físicas ou xurídicas e as entidades as que se refire o artigo 35.4 da Lei 58/2003, de 17 de decembro, xeral tributaria que soliciten, provoquen ou que no seu interese redunden as prestacións a que se refire a presente ordenanza. ARTIGO 4. RESPONSABLES Responden solidaria e subsidiariamente das obrigas tributarias do suxeito pasivo as persoas físicas e xurídicas a que se refiren os artigos 42 e 43 da Lei 58/2003, de 17 de decembro, xeral tributaria. ARTIGO 5. BASE IMPOÑIBLE E COTA TRIBUTARIA A cota tributaria será a resultante de aplicar a seguinte tarifa: Pola utilización por parte dos peregrinos do Camiño Inglés a Santiago de Compostela do albergue de peregrinos, será a seguinte por persoa e día: 5,00 euros. ARTIGO 6. EXENCIÓNS E BONIFICACIÓNS De conformidade co que se dispón no artigo 9 do Real decreto lexislativo 2/2004, non se recoñece beneficio fiscal ningún, salvo os que sexan consecuencia do establecido nos tratados ou acordos internacionais ou os previstos en normas con rango de lei. ARTIGO 7. DEVENGO O devengo da presente taxa producirase no momento no que o concello notifique a aceptación da solicitude e se dé inicio á utilización do local, no caso de solicitude previa. Noutro caso, a taxa devengarase no momento da entrada no albergue de peregrinos. ARTIGO 8. NORMAS DE XESTIÓN O aboamento da taxa realizarase no momento da entrada no albergue de peregrinos, a cuxo efecto o pagamento realizarase á persoa encargada do mesmo, a cal extenderá e entregará un recibo, onde consten os datos e o cuño do concello, polo importe da correspondente taxa. No caso de grupos de persoas que soliciten a estancia con antelación o aboamento da taxa realizarase mediante transferencia bancaria na conta que se sinale polo concello, debendo acreditarse o pago da taxa con carácter previo á estancia. A todos os usuarios se lles comunicará as normas de uso do local, que son de obrigado cumprimento, e no caso de non respetalas as súas consecuencias. ARTIGO 9. INFRACCIÓNS E SANCIÓNS En todo o relativo á cualificación de infraccións tributarias e sancións, ademais do previsto nesta ordenanza, rexerase segundo o disposto no Título IV da Lei 58/2003, de 17 de decembro, xeral tributaria. DISPOSICIÓN FINAL A presente ordenanza fiscal, unha vez aprobada polo Pleno do Concello de Pontedeume en sesión ordinaria do 23 de febreiro de 2012, entrará en vigor o mesmo día da súa publicación no Boletín Oficial da Provincia e comezará a aplicarse a partir do día seguinte á dita publicación, permañecendo en vigor ata que se acorde a súa modificación ou derrogación expresa. Pontedeume, 12 de abril de 2012 O alcalde Asdo.: Gabriel Torrente Piñeiro